alexandrainst/scandi-wiki huggingface dataset:
Rosendal

Rosendal er administrasjonssenter i Kvinnherad kommune, og den største turistbygda. Staden har .

Ved Rosendal tettstad ligg òg den største turistattraksjonen i kommunen – Baroniet Rosendal, eit lite slott frå om lag 1666 som ligg inne i eit stort parkanlegg, i dag eit museum som mellom anna fokuserer på unionstida med Danmark. Kring Rosendal er det høge fjell, og det er ikkje langt til isbreen Folgefonna og Folgefonna nasjonalpark, sjølv om tettstaden ligg ut mot Hardangerfjorden. På kaia i Rosendal ligg Skaalurensamlinga, ei museumssamling som fokuserer på dei lange skipsbyggingstradisjonane i Rosendal. Steinparken i Rosendal viser dei ulike bergartane på Folgefonnhalvøya. Her er også ei samling av arkelogiske funn frå området, utstilt i ei restaurert røykstove frå mellomalderen, på den gamle Malmanger prestegard.

Frå gamalt av var Rosendal ei jordbruksbygd, med eit rikt jord- og husdyrbruk som henta impulsar frå drifta på Rosendal Avlsgård, hovudgarden ved Baroniet Rosendal. I dag er det flest arbeidsplassar knytt til turisme, tenesteyting og handel.

Kvinnherad kyrkje ligg i Rosendal. Steinkyrkja er delvis bygd i romansk og delvis i gotisk stil og er frå om lag 1250.
 
Avisa Grenda kjem ut i Rosendal.

Bakgrunnsstoff 
 Kvinnherad kommune om Rosendal 

Busetnader i Kvinnherad
Sunnhordland
Tettstader i Vestland
Tusenårsstader
TV8

TV8 (starta i 1997 og kjøpt opp av MTG i 1999) er ein svensk fjernsynskanal og ein del av Viasat Broadcasting.

Kanalen blir distribuert i Viasat sin kanalpakke (Heile Skandinavia) samt på kabelfjernsyn (berre i Sverige). TV8 finst òg på det digitale nettet (berre i Sverige). TV8 har ei rekkjevidd på 2.172.000 i Skandinavia.
Kanalen sender i samsending med Fox News og Bloomberg og dokumentarar.

Viasat
Skipingar i 1997
Svenske fjernsynskanalar
Gustav II Adolf av Sverige

Gustav II Adolf (–) var konge av Sverige. Han vart fødd i Stockholm som son av kong Karl IX av Sverige og Kristina av Holstein-Gottorp. Andre namnevariantar er Gustaf II Adolf, Gustaf II Adolph, lat. Gustavus Adolphus, Gustav Adolf den store. Tilnamn Lejonet från Norden. Han var regent av Sverige 1611-32.

Barn med Maria Eleonora av Brandenburg (gift 1620):
 Dronning Kristina (1626-1689), dronning av Sverige 1644-1654Barn med elskarinna Margareta Slots:' Gustav Gustavsson av Wasaborg, fødd 24 april 1616

 Krigarkongen 

Gustav II Adolf er kjend for å ha kjempa i Trettiårskrigen. Han er rekna som den fremste svenske krigarkongen ved sidan av kong Karl XII av Sverige. Trettiårskrigen er rekna å ha vart mellom 1618 og 1648, og fann for det meste stad på området til det tysk-romerske riket, sentralt i Europa. 
 I mai 1630 steig Gustav i land med hæren sin i Pommern. Den 6. juli gjekk han inn i Tyskland.
 I slaget ved Breitenfeld i september 1631, sigra Gustav over katolske styrkar leia av Tilly, sjølv etter at den allierte protestantiske Saxiske hæren var flykta.
 I slaget ved Lech i mars 1632, sigra Gustav over Tilly ei gong til. I slaget vart Tilly dødeleg såra.
 I april 1632 stod slaget ved Rain.
 I april 1632 la den svenske hæren München under seg. 
 I september 1632 gjekk Gustav til åtak på festninga Alte Feste. Wallenstein kommanderte forsvararane og åtaket vart slege attende. Nokre leigesoldatar i den protestantiske hæren deserterte.
 I november 1632 i slaget ved Lützen, Gustav vart drepen, men svenskane vann over Wallenstein. Den svenske krigsinnsatsen vart vidareført av generalane Horn, Banér, Torstensson og kanslar Oxenstierna fram til freden i Westfalen.

 Sjå òg 
 Axel Oxenstierna

 Bakgrunnsstoff 

 Findeisen, Jörg-Peter (1996): Gustav II. Adolf von Schweden: der Eroberer aus dem Norden, ISBN 3-222-12425-6
 Junkelmann, Marcus (1993): Gustav Adolf (1594-1632). Schwedens Aufstieg zur Grossmacht'', ISBN 3-7917-1397-3

Fødde i 1594
Døde i 1632
Svenske regentar
Huset Vasa
Folk frå trettiårskrigen
Militære falne i kamp
Angelica

Angelica eller Angelika er eit latinsk kvinnenamn som tyder 'som ein engel'. Det er ei hokjønnsform av angelicus, 'engleaktig', som igjen er avleia av angelus, «engel». Dette ordet har igjen gjeve namnet Angela. 

Angelica har gjeve opphav til det franske namnet Angélique og er i slekt med det danske namnet Engelke.

Kjende namneberarar 
 Angelika Kauffmann (1741–1807), sveitsisk kunstnar
 Maud Angelica Behn (f. 2003), norsk kongeleg

Andre tydingar 
Angelica er ei slekt i skjermplantefamilien. Namnet på slekta kjem truleg frå kvann, som tidlegare blei kalla herba angelica, engleurten.

Angelica er òg namnet på ein søt, gul likør av baskisk opphav. Han er laga av kvitvin tilsett brennevin, og kan minna litt om portvin.

Bakgrunnsstoff 

Kvinnenamn
Førenamn av latinsk opphav
Dag

Dag er ei grunnleggjande tidseining som menneske har kjend til sidan urtidene. Det viser til den lyse eller vakne delen av døgnet. Motstykket til dag er natt.

I bergmannsspråket nyttar ein dag som i uttrykket «ute i dagen» i motsetnad til inne i gruva.

Kva tid byrjar og sluttar ein dag? 
I eintal på norsk bruker ein som regel ordet om tida med dagslys som kjem mellom soloppgangen om morgonen og solnedgangen om kvelden. Midpunktet heiter middag. Er det tale om fleire dagar, viser ein som regel til døger. I vår tid reknar me med at dagen tek til ved midnatt. Tidlegare var det vanleg å seia at han byrja i grålysinga om morgonen, medan andre tradisjonar, som den jødiske, reknar med at neste dag byrjar ved solnedgangen kvelden føre.

Dei vanlege oppdelingane av døgeret.
Morgon - 06:00-09:00
Føremiddag - 09:00-12:00
Ettermiddag - 12:00-18:00
Kveld - 18:00-24:00
Natt - 00:00-06:00

Lengda av dagen varierer både med breiddegrad og årstid, med unntak av på ekvator der dag og natt er like lange heile året. Denne variasjonen i daglengd kjem av at rotasjonsaksen til jorda står på skrå i forhold til rotasjonsplanet jorda følgjer i banen sin rundt sola.

Grupper av dagar 
Dei fleste kalendrar i bruk i dag deler dagar inn i grupper på sju, som saman utgjer ei veke. Dagane har namn som kjem opp att kvar sjuande dag. Den norske veka har sju dagar: Måndag, tysdag, onsdag, torsdag, fredag, laurdag og sundag. 

I tillegg finst det spesielle dagar som kjem igjen på ei viss tid ein gong i året, til dømes fødselsdagar og høgtidsdagar.

Dag som person 
I norrøn gudetru var Dagr namnet på ein gud som var personleggjeringa av dagen. Han var son til jotunkvinna Natt og Delling, guden for morgongryet. På same måte som gudinna Sol og guden Måne fór han og Natt over himmelen kvart døger. Dag rei på hesten Skinfakse.

Dag er òg blitt eit vanleg mannsnamn i dei nordiske språkområda. Kjende namneberarar er Dag Hammarskjöld og Dag Solstad.

Ekstremvêret Dag var eit uvêr som råka Nord-Noreg i 1996.

Sjå òg 
 Oversyn over dagar med artiklar

Kjelder

Metlex hos Meterologisk Institutt - Tid

Bakgrunnsstoff 

Måleiningar for tid
Norrøne gudar
Mannsnamn
Namn knytte til tid
Tider av døgnet
Tysdag

Tysdag blir gjerne rekna som den andre dagen i veka. Han er oppkalla etter den norrøne krigsguden Ty i dei fleste germansk-språklege land, medan den romerske guden Mars har namngjeve han i dei romanske. Dagen heiter Martis dies på latin, martedí på italiensk og mardi på fransk.

Somme stader blir tysdagen sett på som uheppen. For grekarane er han mellom anna dagen Konstantinopel fall til tyrkarane. I den spansktalande verda seier eit ordtak at på tysdagar bør ein korkje gifta seg eller leggja ut på reis - En martes, ni te cases ni te embarques. Dagen er også rekna som uheppen somme stader i India på grunn av tilknytinga til planeten Mars, og ein del hinduar dreg til tempel denne dagen for å motverka den vonde innverknaden hans.

Spesielle tysdagar 
 Feitetysdag er dagen før oskeonsdag, ein dag ein tradisjonelt brukte opp alt feittet før fastetida byrja.

Vekedagar
Homofili

Homofili (frå gresk homo, 'same' og fili, 'elske') er preferanse for ein person av sitt eige kjønn som kjærleiksobjekt.

Omgrepet blei først nytta i ein artikkel i Jahrbuch für sexuelle Zwischenstufen''''i Tyskland i 1904, og blei sidan nytta til ein viss grad av dei tyske rørslene for homoseksuelle rettar på 1920-talet. Det var likevel først etter andre verdskrigen at omgrepet fekk eit slags gjennomslag. Det blei då nytta av dei nye homoorganisasjonane som oppstod i dei fleste vestlege landa (til dømes Det norske forbundet av 1948, danna i 1952 etter å ha vore ei avdeling av ein dansk organisasjon frå 1950). Homorørslene som oppstod på 1940- og 1950-talet blir ofte kalla for homofil-rørsler (homophile movements''), og det nye omgrepet blei aktivert som ledd i ein politikk for å omdefinera fenomenet frå seksuell perversjon til noko som omhandla kjærleik. 

Frå slutten av 1960-talet blei desse rørslene og den generasjonen som starta dei, kritiserte for å vera for diskrete og forsiktige, og eit ledd i dette var å mobilisera nye omgrep som gay og lesbian, på norsk «homsar» og «lesber». I den grad «homophile» hadde fått noko gjennomslag i engelsk og amerikansk, overtok «homosexual», «gay» og «lesbian» denne plassen frå slutten av 1960-talet. 

«Homofili» blei første gong nytta på norsk i ein brosjyre av den norske avdelinga av det danske «Forbundet af 1948» i 1951. Noreg er eit av dei få landa der dette omgrepet framleis har stor utbreiing.

«Skeiv» er i dag ei nemning som blir brukt om dei som ikkje definerer seg som heterofile. Nemninga kan samanliknast med det engelske ordet «queer».

Haldningar til homofili 

Det er i dag stor skilnad på korleis ulike land og samfunn godtek homofili. I land som Noreg, Sverige, Canada, Spania, Sør-Afrika, Nederland, Belgia og fleire delstatar i USA likekjønna par inngå ekteskap. Land som Mauritania, Sudan, Somalia, Jemen, Saudi-Arabia, Iran og Afghanistan praktiserer derimot dødsstraff for seksuelle handlingar mellom menneske av same kjønn.

Sjå òg
Homofil åtferd hjå dyr

Bakgrunnsstoff 
 Homobevegelsen i Noreg, artikkel hjå Store norske leksikon

 
Seksualitet
Psykologi
Tid

Tid er den fjerde dimensjonen og intervallet mellom to hendingar. Ein kan seie at ei hending skjer etter ei anna hending. Vidare kan ein måle kor mykje det er mellom to hendingar. Svaret på kor mykje er mengda med tid mellom dei to hendingane. Ein måte å definere omgrepet «etter» er basert på trua på kausalitet. Menneska sitt forsøk på å auke forståinga og å måle tid gjennom å utvikle kalenderar og klokker, har vore ei stor drivkraft på vitskapelege oppdagingar.

Nokre enkle, relativt enkle definsjonar på tid er mellom anna «tid er det klokka målar» og «tid er det som hindrar alt frå å skje samstundes».

To motståande synspunkt på tid deler mange filosofar. Eit syne r at tid er ein fundamental struktur i universet - ein dimensjon som er sjølvstendig frå hendingar, der hendingar skjer i rekkjefølgje. Isaac Newton støtta dette realistiske synet og det vert derfor stundom kalla newtonsk tid.
Det motsette syner er at tid ikkje referer til noko form for «behaldar» som hendingar og lekamar «flyttar seg gjennom», heller ikkje noko som «flyt», men som i staden er ein del av ein fundamental, intellektuell struktur (i lag med rom og tal) der menneske sekvenserer og samanliknar hendingar. Dette andre syner, som vart støtta av Gottfried Leibniz
og Immanuel Kant,
meiner at tid ikkje er ei hending eller ein ting, og derfor ikkje i seg sjølv målbart og kan heller ikkje forflytte seg. 

Tid er ein av sju fundamentale fysiske storleikar i både SI-systemet og ISQ-systemet. Tid vert nytta til å definere andre storleikar, som snøggleik, så ein definsjon av tid i form av slike storleikar, ville ha ført tile in sirkeldefinisjon.

Sjå òg 
 :Kategori:Måleiningar for tid

Kjelder

Tid
Grunnleggjande fysikk
Horologi
Romtid
Grunnleggjande metafysikk
Oda

Oda er brukt som ulike typar namn i ulike delar av verda.

I Noreg er det eit kvinnenamn med tysk opphav. Namnet er ei kortform av namn på Od-, Odal-, eller Ot-, frå urgermansk *ôþela, «farsarv». Ho svarar til den nordiske forma Aud som tyder «eigedom» eller «rikdom». 

I Japan er namnet eit slektsnamn.

Kjende namneberarar 
med Oda som førenamn
 Oda Krohg, norsk målar
 Othello, tragedien av William Shakespeare
med Oda som slektsnamn
 Oda Nobunaga (織田信長  - ), krigar som sameina mykje av Japan

Bakgrunnsstoff 

Oda på Barnimagen

kvinnenamn
japanske slektsnamn
Førenamn av tysk opphav
Verdshandelssenteret i New York

Verdshandelssenteret i New York (engelsk World Trade Center in New York, ofte forkorta «WTC») var eit kompleks av bygningar i New York der dei to mest kjende var tvillingtårna, som vart ramma av eit terrorangrep 11. september 2001, da tårna vart øydelagd av to passasjerfly som kræsja inn i bygningane.

WTC var verdas høgaste skyskrapar da det opna i 1972. Dei to tvillingtårna strekte seg 110 etasjar over asfalten på nedre Manhattan og inneheldt kontor for ei rekke handels- og finansinstitusjonar. 

WTC vart teikna av den amerikanske arkitekten Minoru Yamasaki saman med Antonio Brittiochi.

Sjå òg 
 Konspirasjonsteoriar kring 11. september-åtaket

Bakgrunnsstoff

Tidlegare byggverk i New York City
Historie i New York City
Skipingar i 1972
Hendingar i 2001
Nedleggingar i 2001
Dødsleir

Dødsleir kan vera ei nemning på ein fangeleir der tilhøva er så dårlege at ein stor prosentdel av fangane døyr, eller dei blir systematisk avliva. Dødsleirar har vorte oppretta mellom anna med mål om å utrydda ulike folkeslag, såkalla etnisk rensing. I slike dødsleirar er det eit mål at flest mogleg skal døy.

Sjå òg 
 Konsentrasjonsleir
 Fengsel

Straff
Død
Ølensjøen

Ølensjøen, ofte kalla berre Ølen, er administrasjonssenteret i Vindafjord kommune i Rogaland fylke. Ølen kommune slo seg saman med nabokommunen, Vindafjord, 1. januar 2006. Før kommunesamanslåinga var Ølensjøen administrasjonssenter i Ølen kommune. Det bur om lag 1 600 innbyggjarar i Ølensjøen. Ølensjøen er den største tettstaden i kommunen. Ølensjøen er òg regionssenter for indre delar av Haugalandet.

I Ølensjøen ligg Ølen vidaregåande skule, idrettshall, symjehall og det største privateigde slakteriet i landet, Fatland Slakteri. I Ølensjøen er det eit stort kjøpesenter som mellom anna inneheld apotek og postkontor for kommunane Etne og Vindafjord. Elles finst det eit stort møbel- og teppesenter, seks klesforretningar, urmakar og fleire frisørsalongar.

Historikk 
Namnet Ølen kjem av norrønt Ǫlund. Dette kan ha vore det opphavlege namnet på Ølsfjorden. Tilhøyrande innbyggjarnamn er ølensbu. Namnet har samanheng med norrønt ala, næring eller føde, og kan sikta til rikdom på fisk. 
Namna Ølensjøen og Ølensvåg er laga ut frå namnet ǫlund. 

Eit namn nytta i dansketida var Aalund (Ålund). Namnet vart nytta til innpå 1800-talet. Tettstaden Ølensjøen oppstod av "Landhandlerstedet Aalundssøen". Like ovanfor Ølensjøen ligg bygdemuseet Nerheimstunet, på den gamle og sentrale garden Nerheim. Namnet vart skrive som Niarðhæim i 1326 og kjem av guden Njord i norrøn mytologi. Truleg var det her eit gudehov til ære for Njord. Seinare kan staden ha vorte vigsla til kyrkjestad. Kyrkja stod her fram til 1874. Ei ny kyrkje vart då bygd lenger nede, mindre utsett for vêr og vind.

Bakgrunnsstoff 
 Ølen kommune 
 Nye Vindafjord kommune

Kjelder

Litteratur 
 Norsk stadnamnleksikon

Tettstader i Rogaland
Geografi i Vindafjord
Sosialliberalisme

Sosialliberalisme er ei tankeretning som hevdar at staten aktivt må fremje fridommen for det enkelt menneske. I Noreg reknar Venstre seg som eit sosialliberalt parti.

Sosialliberalismen oppstod som ein reaksjon mot dei sosiale forskjellane som gjennom 1880-talet utvikla seg England. I motsetnad til den klassiske liberalismen går sosialliberalar inn for bruk av regulering og omfordeling. Til skilnad frå sosialdemokratiet og sosialismen legg sosialliberalismen større vekt på liberale løysingar i politiske saker, og ved å vere meir opne for kapitalisme. Det motsette av sosialliberalisme er sosialkonservatisme.

Sosialliberalismen legg stor vekt på fordeling av politisk og økonomisk makt. Retninga bryt med konservatismen og liberalismen ved å sjå staten som eit verktøy for å skape fridom og moglegskapar for einskildmenneske, dessutan i å vere radikalt innstilt i synet på eksisterande samfunnsstrukturar og etablerte løysingar.

Ideologien ligg nær midten av den politiske høgre/venstre-aksen sidan den legg vekt på størst mogleg fridom og samstundes eit sterkt sosialt ansvar. Alle har krav på menneskerettar og alle skal ha størst mogleg fridom. For at alle skal ha størst mogleg fridom må fridommen ha ei grense (liberal-), noko som vert formulert i uttrykket «min fridom sluttar der din fridom byrjar». Til dømes kan ein ikkje få fridom til å avgjere liv og levekår til andre individ. Full fridom er etter denne definisjonen anarki. Sosialliberalar prøver å setje denne grensa slik at alle får størst mogleg fridom til å avgjere over eige liv.

Kritikarar av sosialliberalisme hevdar ideologien fører til sosial oppløysing, gjennom å forkaste tradisjonelle sosiale verdiar og normer. Eksempelvis er ekteskapslovgjevinga eit felt der sosialliberalarar gjerne ynskjer å sidestille likekjønna samliv med det tradisjonelle ekteskapet og la likekjønna par adoptere barn.

Det norske sosialliberale partiet er Venstre. Andre sosialliberale parti i Skandinavia er det Radikale Venstre (RV) i Danmark og Folkpartiet (FpL) i Sverige. Nederland vert halde fram som eit føredøme på eit sosialliberalt samfunn.

Liberalisme

el:Φιλελευθερισμός#Κοινωνικός φιλελευθερισμός ή σοσιαλφιλελευθερισμός
he:ליברליזם#מונחים הקשורים בליברליזם
Gardar og ætter i Ølen

Gardar og ætter i Ølen er eit gards- og ættesogeverk utgjeve av Ølen kommune. 
Bygdebokverket tek for seg gardssoge og ættesoge knytt til gardar i Ølen. 

 Band 1A.: Garder og ætter i Ølen; Ølen skulekrins. Utgjeve 2001. Skriven av Anders Haugland ISBN 82-7096-325-9 
Om gardane: Dreganes - Dørheim - Hamre - Haugen - 
Heggjo - Hiksdal - Hustveit - Kåtabø - Lio - Oppheim - Roa - Ryo - Rødno - 
Stongaland - Tveit)
 
 Band 1B. Garder og ætter i Ølen. Utgjeve 1986. Skriven av Anders Haugland 
Om gardane: Eio - Haugland - Heiabø - Klungland - 
Myrabø - Nerheim - Stumo - Økland. 
 
 Band 2. Gardar og ætter i Vågen. Utgjeve 1986. Skriven av Anders Haugland ISBN 82-7101-123-5
Om gardane: Berge - Bersvåg - Dueland - Espeland - 
Favnbø - Frønsdal - Gjerdavik - Hetland - Kjellasvik - Kolbeinshaug - Kåta - 
Lunde - Stavanes - Ulvanes - Vaka - Viland - Vågen - Ørland 

 Band 3. Gardar og ætter på Bjoa. Utgjeve 1986. Skriven av Toralf Tvedt ISBN 82-7101-124-3 
Om gardane: Apalvik - Dalen - Eikås - Grunnavåg - Hauge - 
Hetland - Innbjoa - Lien - Romsa - Rotvoll - Sandvik - Steinsland - Svolland - Utbjoa - Åsbø

Vindafjord kommune
TV1000

TV1000 er ein fjernsynskanal som er eigd av Viasat som viser filmar. Kanalen vart starta i 1989 og hadde lenge ein systerkanal som heitte Cinema. Kanalen inneheld ikkje reklame, men vert finansiert av abonnementsavgifter.

Kanalen vart fyrst lansert i Sverige, og seinare vidare til Danmark, Noreg og Finland. I byrjinga av år 2004 vart kanalen lansert i Litauen, Latvia, Estland, Russland, Ukraina, Kasakhstan, Moldova og Kviterussland.

1. september 2004 vart kanaltilbodet til TV1000-kanalane forandra frå TV1000 1,2 og 3 og Cinema 1,2 og 3 til TV1000, TV1000 Plus One, TV1000 Nordic, TV1000 Classic, TV1000 Action og TV1000 Family. 

Høydefinisjonskanalen TV1000 HD vart lansert 15. januar 2008.

Distribusjon
Kanalen vert distribuert i Viasat sin dyraste kanalpakke.

Bakgrunnsstoff
http://www.tv1000.no 

Viasat Filmkanalar
Skipingar i 1989
Svenske fjernsynskanalar
Jetix

Jetix var ein fjernsynskanal for born og tilhøyrte The Walt Disney Company. Kanalen var tidlegare kjend som Fox Kids. Fox Kids starta sine sendingar i 1996 og bytta namn i 2002. I 2009 vart Jetix og Toon Disney bytta ut med Disney XD.

Jetix vert i dei fleste land kringkasta via kabel og/eller satellitt.

Kjelder 

Denne artikkelen bygger på «Jetix» frå ,  den 12. juli 2012.  

Barne- og ungdomskanalar
Skipingar i 1996
Disney
Fjernsynskanalar frå USA
Nedleggingar i 2009
44 Nysa

44 Nysa er ein relativt stor og svært ljossterk asteroide. Han er klassifisert som ein sjeldan klasse E-asteroide.

Han er namnsett etter det mytiske landet Nysa i gresk mytologi.

Lyskurva er konisk, dette indikerer at han kan vera samansett av to asteroidar. 

Nysa har så langt blitt observert når han okkulterte (formørka) stjerner to gonger.

Referansar 

Nysa
Nysa
Nysa

vec:Lista de asteroidi#44 Nisa
Kurdistan

Kurdistan er eit område i Midtausten, der det hovudsakleg bur kurdarar. Landområdet dekkjer delar av Tyrkia, Irak, Iran, Armenia, og Syria. Då Det osmanske riket blei delt mellom Storbritannia, Tyrkia og andre land ved Sèvres-avtalen i 1920, blei det gjort framlegg om å gjera Kurdistan til eit eige land. Det blei med orda, truleg fordi ein frykta at eit samla Kurdistan ville få for stor makt i områda. Sidan då har kurdiske grupper kjempa for sjølvstende i dei ulike landa dei høyrer til, medan landa har kjempa imot dei, for å sleppa å avstå landområde til eit nytt Kurdistan.

Bakgrunnsstoff 

 
 
Statslause nasjonar
Delte område
Den fruktbare halvmånen
Kulturelle regionar
87 Sylvia

87 Sylvia er ein av dei største hovudbelteasteroidane. Han er svært mørk og har sannsynlegvis ein veldig enkel samansetnad. Han går i bane lengre ut enn dei fleste hovudbelteasteroidane, og er klassifisert som ein av Cybele-asteroidane.

Grunnen til namnet er ukjend, asteroiden kan vera kalla opp etter den fyrste kona til astronomen Camille Flammarion eller Rhea Silvia, mora til Romulus og Remus.

Ein måne rundt Sylvia blei oppdaga 18. februar 2001 frå Keck II-teleskopet av Mike Brown og Jean-Luc Margot. Han er 15 km i diameter og går i bane i ein avstand på 1370 km. Satellitten fekk seinare namnet Romulus . 

Tre år seinare, 9. august 2004, blei Remus, måne nummer to, oppdaga. Remus har ein diameter på 7±2 km og krinsar rundt Sylvia i ein avstand på 706±5 km.

Månane er sannsynlegvis resultatet av at materiale kasta opp etter ein asteroidekollisjon samla seg som to objekt i bane rundt Sylvia. Måneoppdagingane gjorde at ein kunne finne massen og tettleiken til Sylvia. Tettleiken er låg, noko som tyder på at asteroiden sannsynlegvis er svært porøs.

Bakgrunnsstoff 
 Data on (87) Sylvia from Johnston's archive
 Adaptive Optics System Reveals New Asteroidal Satellite (SpaceDaily.com)

Sylvia
Sylvia
Sylvia
Sylvia
132 Aethra

132 Aethra er ein lysfarga metallisk hovudbelteasteroide. Han har ein relativt eksentrisk bane som innimellom tar han nærare sola enn planeten Mars.

Han er namnsett etter Aethra, mora til Theseus i gresk mytologi.

Fotnotar 

Aethra
Aethra
Aethra
Tibet

Tibet er eit område som er styrt av Folkerepublikken Kina. Hovudstaden i Tibet er byen Lhasa. 
Regionen vart invadert av kinesiske styrkar i 1950. 
På tibetansk vert området kalla Bod og av kinesarane Xizang. Landområdet dekkjer  km². Området ligg høgt over havet omgjeve av høge fjell. I sør er Himalaya og elva Brahmaputra. Gjennomsnittshøgda i landskapet er  meter over havet. Tibet grensar til dei kinesiske provinsane Szechuan, Yunnan, Tsinghai og Sinkiang Uighur. Av andre land grensar Tibet til India (Jammu og Kashmir), Nepal, Bhutan og Myanmar. Området er rikt på mineral, men økonomien er trass i dette lite utvikla. Området har hatt få vegar, men kinesarane har gjort ein del for å modernisera infrastrukturen.

Sidan 1959 har tibetanarar i eksil, leia av den fjortande Dalai Lama, oppretthalde ei eksilregjering. Regjeringa har sete nord i India. Regjeringa meiner at dei har styringsrett over Tibet, etter dei historiske grensene til Tibet, og ikkje etter grensene til den kinesiske provinsen Tibet.

Bakgrunnsstoff

Tibet

Himalaya
Tidlegare land i Asia